
16 DR.30.11.2006 

 

So, saya hendak tanya, adakah PDRM mempunyai satu tindakan ataupun 
langkah-langkah yang segera bagaimana kita boleh mengurangkan kegiatan penjualan 
atau perniagaan bahan lusuh ini secara haram iaitu tidak berlesen? Saya hendak tahu 
apakah tindakan yang segera ini? It is become worse and worse now. Terima kasih. 

Datuk Fu Ah Kiow: Tuan Yang di-Pertua, saya fikir ada salah faham sedikit. 
Tidak dibenarkan kecuali dilesenkan. Itu maksudnya kalau mengikut akta ini, mereka 
yang ingin terlibat dalam perniagaan barangan logam secondhand perlu mendapat 
lesen daripada pihak polis mengikut akta ini. Saya faham bahawa rakyat ragu tentang 
kes-kes curi yang kian meningkat. Ini disebabkan barangan secondhand telah pun 
berlainan dan bertambah skopnya dan kuantitinya pun telah bertambah dalam tahun-
tahun kebelakangan ini.   

Walau bagaimanapun pihak polis sebenarnya pada Mei tahun 2005 telah pun 
mengeluarkan satu arahan pentadbiran di mana pihak polis dikehendaki 
mempertingkatkan langkah pemeriksaan dan pemantauan.  Ini termasuk mensyaratkan 
supaya Ketua Polis Daerah memastikan ada pemeriksaan sekali setiap minggu 
terhadap mereka yang telah dikeluarkan lesen dalam bidang ini.  Sekian, terima kasih. 

7. Tuan Mohd. Daud bin Tarihep [Kuala Selangor] minta Menteri Belia dan 
Sukan menyatakan adakah kementerian meluluskan cadangan untuk membina 
Kompleks Sukan Komuniti di atas tanah kerajaan di Batu 7, Ijok, Kuala Selangor. Jika 
diluluskan berapakah jumlah kos yang terlibat dan bila ia akan dilaksanakan. 

Menteri Belia dan Sukan [Datuk Azalina binti Othman Said]: Tuan Yang di-
Pertua, kementerian ingin memaklumkan di dalam Rancangan Malaysia Kesembilan 
telah diluluskan pembinaan sebanyak 50 buah Kompleks Sukan Komuniti. Skop kerja 
yang diluluskan oleh Jawatankuasa Piawaian dan Kos, Unit Perancangan Ekonomi 
ialah sebanyak RM3 juta bagi setiap unit KSK. Kementerian mengucapkan terima kasih 
di atas cadangan tapak oleh Yang Berhormat bagi Kuala Selangor. Walau 
bagaimanapun tapak cadangan tersebut perlu mendapat ulasan daripada Jabatan 
Teknik JKR untuk menentukan kesesuaian tapak tersebut. Lawatan tapak akan 
diadakan untuk menentukan kesesuaian tapak tersebut. Jika tapak tersebut didapati 
sesuai untuk pembinaan KSK ini, insya-Allah ia dapat dilaksanakan dalam tempoh 
Rancangan Malaysia Kesembilan.   

Tuan Mohd. Daud bin Tarihep [Kuala Selangor]:  Soalan tambahan. Terima 
kasih Yang Berhormat Menteri. Apakah dasar kementerian apabila Kompleks Sukan 
Komuniti dibina dalam negara kita? Siapakah yang bertanggungjawab untuk mengurus 
dan juga menyelenggarakan kompleks berkenaan, sama ada Jabatan Belia dan Sukan 
Daerah, pihak berkuasa tempatan atau mana-mana pihak yang tertentu? Terima kasih. 

Datuk Azalina binti Othman Said: Terima kasih Yang Berhormat.  
Sebenarnya dasar kementerian dalam mewujudkan KSK ini ialah untuk mengganti 
pembinaan stadium-stadium yang didapati sentiasa mempunyai satu kos yang tinggi, 
bukan sahaja di dalam pembinaan tetapi juga dalam penyelenggaraan.   

Keduanya kementerian mendapati bahawa pembinaan stadium-stadium selari 
bagi tempat-tempat yang tertentu. Kementerian dalam dasar mewujudkan sukan 
sebagai satu budaya dan satu kerjaya, menganggapkan perlunya wujud kompleks-
kompleks sukan yang kecil di kawasan-kawasan luar bandar, khasnya di kawasan-
kawasan Parlimen dan Dewan Undangan Negeri.  Itu adalah dasar kementerian.   

Berkenaan dengan tanggungjawab mengurus dan mengendali, kementerian 
menyedari bahawa perlulah diwujudkan satu pendekatan yang menggalakkan belia 
untuk mengendali dan menguruskan kompleks ini. Walau bagaimanapun, ini tertakluk 
kepada persetujuan daripada pihak EPU yang akan dibentangkan oleh kementerian 
setelah Kompleks Sukan Komuniti ini siap dibina. 

Datuk Ismail Sabri bin Yaakob [Bera]: Terima kasih Tuan Yang di-Pertua.  
Pertamanya saya ingin mengucapkan terima kasih kepada Yang Berhormat Menteri 
kerana meluluskan Kompleks Sukan Komuniti di Bera.   

Soalan tambahan saya ialah apakah pihak kerajaan atau kementerian 
bercadang untuk memberikan sumbangan ataupun geran bagi kos penyelenggaraan di 
setiap Kompleks Sukan Komuniti yang dibina kerana walaupun belia ataupun sesiapa 
sahaja diberikan peranan untuk menyelenggarakan, tetapi saya tidak yakin tentang 
cukupnya pendapatan daripada penyewaan Kompleks Sukan Komuniti tersebut.   



So, saya hendak tanya, adakah PDRM mempunyai satu tindakan ataupun langkah-langkah yang segera bagaimana kita boleh mengurangkan kegiatan penjualan atau perniagaan bahan lusuh ini secara haram iaitu tidak berlesen? Saya hendak tahu apakah tindakan yang segera ini? It is become worse and worse now. Terima kasih. Datuk Fu Ah Kiow: Tuan Yang di-Pertua, saya fikir ada salah faham sedikit. Tidak dibenarkan kecuali dilesenkan. Itu maksudnya kalau mengikut akta ini, mereka yang ingin terlibat dalam perniagaan barangan logam secondhand perlu mendapat lesen daripada pihak polis mengikut akta ini. Saya faham bahawa rakyat ragu tentang kes-kes curi yang kian meningkat. Ini disebabkan barangan secondhand telah pun berlainan dan bertambah skopnya dan kuantitinya pun telah bertambah dalam tahun- tahun kebelakangan ini. Walau bagaimanapun pihak polis sebenarnya pada Mei tahun 2005 telah pun mengeluarkan satu arahan pentadbiran di mana pihak polis dikehendaki mempertingkatkan langkah pemeriksaan dan pemantauan. Ini termasuk mensyaratkan supaya Ketua Polis Daerah memastikan ada pemeriksaan sekali setiap minggu terhadap mereka yang telah dikeluarkan lesen dalam bidang ini. Sekian, terima kasih. 7. Tuan Mohd. Daud bin Tarihep [Kuala Selangor] minta Menteri Belia dan Sukan menyatakan adakah kementerian meluluskan cadangan untuk membina Kompleks Sukan Komuniti di atas tanah kerajaan di Batu 7, Ijok, Kuala Selangor. Jika diluluskan berapakah jumlah kos yang terlibat dan bila ia akan dilaksanakan. Menteri Belia dan Sukan [Datuk Azalina binti Othman Said]: Tuan Yang di- Pertua, kementerian ingin memaklumkan di dalam Rancangan Malaysia Kesembilan telah diluluskan pembinaan sebanyak 50 buah Kompleks Sukan Komuniti. Skop kerja yang diluluskan oleh Jawatankuasa Piawaian dan Kos, Unit Perancangan Ekonomi ialah sebanyak RM3 juta bagi setiap unit KSK. Kementerian mengucapkan terima kasih di atas cadangan tapak oleh Yang Berhormat bagi Kuala Selangor. Walau bagaimanapun tapak cadangan tersebut perlu mendapat ulasan daripada Jabatan Teknik JKR untuk menentukan kesesuaian tapak tersebut. Lawatan tapak akan diadakan untuk menentukan kesesuaian tapak tersebut. Jika tapak tersebut didapati sesuai untuk pembinaan KSK ini, insya-Allah ia dapat dilaksanakan dalam tempoh Rancangan Malaysia Kesembilan. Tuan Mohd. Daud bin Tarihep [Kuala Selangor]: Soalan tambahan. Terima kasih Yang Berhormat Menteri. Apakah dasar kementerian apabila Kompleks Sukan Komuniti dibina dalam negara kita? Siapakah yang bertanggungjawab untuk mengurus dan juga menyelenggarakan kompleks berkenaan, sama ada Jabatan Belia dan Sukan Daerah, pihak berkuasa tempatan atau mana-mana pihak yang tertentu? Terima kasih. Datuk Azalina binti Othman Said: Terima kasih Yang Berhormat. Sebenarnya dasar kementerian dalam mewujudkan KSK ini ialah untuk mengganti pembinaan stadium-stadium yang didapati sentiasa mempunyai satu kos yang tinggi, bukan sahaja di dalam pembinaan tetapi juga dalam penyelenggaraan. Keduanya kementerian mendapati bahawa pembinaan stadium-stadium selari bagi tempat-tempat yang tertentu. Kementerian dalam dasar mewujudkan sukan sebagai satu budaya dan satu kerjaya, menganggapkan perlunya wujud kompleks- kompleks sukan yang kecil di kawasan-kawasan luar bandar, khasnya di kawasan- kawasan Parlimen dan Dewan Undangan Negeri. Itu adalah dasar kementerian. Berkenaan dengan tanggungjawab mengurus dan mengendali, kementerian menyedari bahawa perlulah diwujudkan satu pendekatan yang menggalakkan belia untuk mengendali dan menguruskan kompleks ini. Walau bagaimanapun, ini tertakluk kepada persetujuan daripada pihak EPU yang akan dibentangkan oleh kementerian setelah Kompleks Sukan Komuniti ini siap dibina. Datuk Ismail Sabri bin Yaakob [Bera]: Terima kasih Tuan Yang di-Pertua. Pertamanya saya ingin mengucapkan terima kasih kepada Yang Berhormat Menteri kerana meluluskan Kompleks Sukan Komuniti di Bera. Soalan tambahan saya ialah apakah pihak kerajaan atau kementerian bercadang untuk memberikan sumbangan ataupun geran bagi kos penyelenggaraan di setiap Kompleks Sukan Komuniti yang dibina kerana walaupun belia ataupun sesiapa sahaja diberikan peranan untuk menyelenggarakan, tetapi saya tidak yakin tentang cukupnya pendapatan daripada penyewaan Kompleks Sukan Komuniti tersebut.